รัฐมนตรีว่าการกระทรวงมหาดไทย ยืนยัน ได้เตรียมความพร้อมรับมือสถานการณ์ภัยแล้งไว้แล้ว
รัฐมนตรีว่าการกระทรวงมหาดไทย ยืนยัน ได้เตรียมความพร้อมรับมือสถานการณ์ภัยแล้งไว้แล้ว        พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงสถานการณ์ภัยแล้ง ว่า ขณะนี้ได้มีการแจ้งเตือนทุกจังหวัดให้เตรียมพร้อมรับมือแล้ว โดยรวบรวมข้อมูลและเครื่องเครื่องมือที่จะให้ความช่วยเหลือประชาชน ซึ่งได้เตรียมการทั้งในเรื่องน้ำเพื่อการอุปโภคและบริโภค รวมถึงน้ำเพื่อการเกษตร ขณะเดียวกัน ในส่วนของกระทรวงเกษตรและสหกรณ์ ได้แจ้งเตือนเกษตรกรในเรื่องของการใช้น้ำ และวางแนวทางปรับเปลี่ยนการปลูกพืชให้เหมาะสมกับพื้นที่ไว้แล้วเช่นกัน.....เสียง......        รัฐมนตรีว่าการกระทรวงมหาดไทย ยังกล่าวถึงการรับมือกับสถานการณ์ไฟป่าว่า ได้ประสานงานกับกระทรวงทรัพยากรธรรมชาติและสิ่งแวดล้อม รวมถึงหน่วยงานต่างๆ ในการใช้เครื่องมือเพื่อช่วยระงับสถานการณ์ ขณะที่ในส่วนมาตรการของกระทรวงมหาดไทย ได้กำชับในเรื่องของการห้ามเผาพื้นที่การเกษตรแก่เกษตรกรไปด้วยเช่นกัน.